6. ΑΝΑΓΚ. ΝΟΜΟΣ υπ’ αριθ. 898 της 4/13 Οκτ. 1937 Περί τροποποιήσεως διατάξεων αφορωσών το σώμα τελωνοφυλακής και το προσωπικόν των τελωνείων. Άρθρ.1.-Καταργούνται 23 θέσεις εξηκονταρχών και 68 θέσεις δεκαρχών και προστίθενται 91 θέσεις τελωνοφυλάκων. Άρθρ.2.-Τα προσόντα και ο τρόπος πληρώσεως των κενών θέσεων τελωνοφυλάκων, ως και τα της προσλήψεως τούτων καθορισθήσονται δι’ αποφάσεως του Υπουργού των Οικονομικών. Άρθρ.3.-Εν τέλει του αρθρ. 6 του Α.Ν. 667/1937 προστίθεται νέα παράγραφος, υπ’ αριθ. 3, έχουσα ούτω: «3.Επιτρέπεται ωσαύτως η μετάταξις ανδρών του σώματος της τελωνοφυλακής εις θέσεις τελωνοσταθμαρχών και ομοιοβάθμων, εφ’ όσον ούτοι κέκτηνται τα κατά τας κειμένας διατάξεις απαιτούμενα προσόντα δια την κατάληψιν θέσεως τελωνειακού γραμματέως γ΄ τάξεως και μετά γνώμην του οικείου υπηρεσιακού συμβουλίου. Δια τον υπολογισμόν της αρχαιότητος των ούτω μετατασσομένων εν τη νέα των θέσει δεν λαμβάνεται υπ’ όψιν ο χρόνος της υπηρεσίας των εν τω Σώματι της τελωνοφυλακής». Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα Κυβερνήσεως. 